নবকান্ত বরুয়া
নবকান্ত বরুয়া (ইংরেজি: Nabakanta Barua; অসমীয়া: নৱকান্ত বৰুৱা) অসমের সাহিত্য জগতের একটি প্রসিদ্ধ নাম। এখুদ ককাইদেউ তার জনপ্রিয় ছদ্মনাম। সীমা দত্ত ছদ্মনামেও তিনি অনেক কবিতা রচনা করেছেন । তার রচিত কবিতাগুলি আধুনিক অসমীয়া কবিতাকে অন্যন্য মাত্রা প্রদান করেছে। তার প্রত্যেকটি কবিতা জীবনের সৌন্দর্য, প্রেমের মাধুর্য, মৃত্যু ও রহস্য ইত্যাদি বিভিন্ন বিষয়বস্তু দ্বারা সমৃদ্ধ। তার রচিত কবিতা গুলোতে রবীন্দ্রনাথ ঠাকুর, এলিয়ট, হুইটমেন ও খলিল জিব্রানের কবিতার কিছু প্রভাব দেখা যায় ।